32000R2072
L 246/34
JURNALUL OFÍCIAL AL UNIUNII EUROPENE
REGULAMENTUL (CE) NR. 2072/2000 AL COMISIEI
din 29 septembrie 2000
de modificare a Regulamentului (CE) nr. 1898/97 de stabilire a normelor de aplicare, în sectorul cărnii de porc, a regimului prevăzut de Regulamentul (CE) nr. 3066/95 al Consiliului și de abrogare a Regulamentelor (CEE) nr. 2698/93 și (CE) nr. 1590/94 și de modificare a Regulamentului (CE) nr. 1585/2000 de stabilire a gradului în care pot fi acceptate solicitările de licențe de import pentru anumite produse din carne de porc depuse în iulie 2000 în conformitate cu regimul prevăzut de acordurile încheiate de Comunitate cu Republica Polonă, Republica Ungară, Republica Cehă, Slovacia, Bulgaria și România
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1727/2000 al Consiliului din 31 iulie 2000 de stabilire a anumitor concesii sub forma unor contingente tarifare comunitare pentru anumite produse agricole și de ajustare, ca măsură autonomă și tranzitorie, a anumitor concesii agricole prevăzute de Acordul european cu Ungaria (1), în special articolul 1 alineatul (3),
întrucât:
(1)
Regulamentul (CE) nr. 1898/97 al Comisiei (2), astfel cum a fost modificat ultima dată prin Regulamentul (CE) nr. 618/98 (3), stabilește normele aplicabile în sectorul cărnii de porc pentru regimul prevăzut de acordurile europene. Acesta trebuie modificat în conformitate cu prevederile privind produsele din carne de porc din Regulamentul (CE) nr. 1727/2000.
(2)
Rambursarea drepturilor de import la produsele menționate în anexa I partea A la Regulamentul (CE) nr. 1898/97, conform regimului existent înainte de intrarea în vigoare a prezentului regulament, și importate în temeiul licențelor utilizate de la 1 iulie 2000 intră în domeniul de aplicare a articolelor de la 878 până la 898 din Regulamentul (CEE) nr. 2454/93 al Comisiei din 2 iulie 1993 de stabilire a dispozițiilor de aplicare a Regulamentului (CEE) nr. 2913/92 al Consiliului de stabilire a Codului vamal comunitar (4), astfel cum a fost modificat ultima dată prin Regulamentul (CE) nr. 1602/2000 (5).
(3)
Pentru a se asigura gestionarea corespunzătoare a cantităților, este necesar să se fixeze o dată finală pentru valabilitatea licențelor la sfârșitul fiecărui an contingentar.
(4)
Pentru a facilita comercializarea cărnii de porc și a armoniza nivelul garanțiilor pentru licențele de import în sectoarele cărnii, este necesar să se revizuiască nivelul garanției stabilit prin Regulamentul (CE) nr. 1898/97.
(5)
Este necesară aplicarea prezentului regulament de la 1 iulie 2000, în paralel cu Regulamentul (CE) nr. 1727/2000.
(6)
Regulamentul (CE) nr. 1585/2000 al Comisiei (6) stabilește, în temeiul Regulamentului (CE) nr. 1898/97, cantitățile disponibile pentru perioada de la 1 octombrie până la 31 decembrie 2000. Acesta ar trebui modificat în conformitate cu noile cantități anuale menționate în anexa I la prezentul regulament.
(7)
Măsurile prevăzute de prezentul regulament sunt conforme cu avizul Comitetului de gestionare a cărnii de porc,
ADOPTĂ PREZENTUL REGULAMENT:
Articolul 1
Regulamentul (CE) nr. 1898/97 se modifică după cum urmează:
1.
Titlul se înlocuiește cu următorul text:
„de stabilire a normelor de aplicare în sectorul cărnii de porc a regimului prevăzut de Regulamentele (CE) nr. 1727/2000 și (CE) nr. 3066/95 ale Consiliului și de abrogare a Regulamentelor (CEE) nr. 2698/93 și (CE) nr. 1590/94.”
2.
La articolul 1, primul paragraf se înlocuiește cu următorul text:
„Toate importurile în Comunitate, efectuate în baza regimului prevăzut de Regulamentele (CE) nr. 1727/2000 și (CE) nr. 3066/95, de produse din grupele nr. 1, 2, 3, 4, H1, 5, 6, 7, 8, 9, 10/11, 12/13, 14, 15, 16 și 17 prevăzute de anexa I la prezentul regulament trebuie să facă obiectul unei licențe de import.”
3.
Articolul 5 se înlocuiește cu următorul text:
„Articolul 5
În sensul articolului 21 alineatul (2) din Regulamentul (CEE) nr. 3719/88, licențele de import sunt valabile timp de 150 de zile de la data emiterii.
Cu toate acestea, licențele își încetează valabilitatea la data de 30 iunie din anul emiterii.
Licențele nu sunt transferabile.”
4.
Articolul 6 se înlocuiește cu următorul text:
„Articolul 6
Garanția de 20 de euro pentru 100 kg însoțește solicitările de licențe de import pentru orice produs indicat în articolul 1.”
5.
Partea A a anexei I se înlocuiește cu anexa I la prezentul regulament.
Articolul 2
Anexa II la Regulamentul (CE) nr. 1585/2000 se înlocuiește cu anexa II la prezentul regulament.
Articolul 3
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 1 iulie 2000.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 septembrie 2000.